Predlog za sprejetje predhodne odločbe, ki ga je vložilo Corte suprema di cassazione (Italija) 21. septembra 2015 – Agenzia delle Entrate/Marco Identi
(Zadeva C-493/15)
Jezik postopka: italijanščina
Predložitveno sodišče
Corte suprema di cassazione
Stranki v postopku v glavni stvari
Pritožnik: Agenzia delle Entrate
Nasprotna stranka: Marco Identi
Vprašanje za predhodno odločanje
Ali je treba člen 4(3) PEU ter člena 2 in 22 Šeste direktive Sveta 77/3881 o usklajevanju zakonodaje držav članic o prometnih davkih razlagati tako, da v zvezi z davkom na dodano vrednost nasprotujejo uporabi nacionalne določbe, v skladu s katero se subjektom, pripuščenim k postopku odpisa dolgov kot fizičnim osebam v stečaju, ki ga urejata člena 142 in 143 kraljevega odloka št. 267 iz leta 1942, odpišejo dolgovi, ki izhajajo iz DDV?
____________
1 Šesta direktiva Sveta z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (UL, posebna izdaja v slovenščini, poglavje 9, zvezek 1, str. 23).